Twilight – Aamunkoi, osa 1
Twilight – Aamunkoi, osa 1 () on vuonna 2011 ensi-iltansa saanut "Twilight"-elokuvasarjan toiseksi viimeinen elokuva, jonka on ohjannut Bill Condon. Elokuvan pääosissa näyttelevät Kristen Stewart, Robert Pattinson ja Taylor Lautner. "Twilight – Aamunkoi, osa 1" kuuluu Summit Entertainmentin kirjailija Stephenie Meyerin fantasiakirjasarja "Houkutuksen" pohjalta tekemään elokuvasarjaan, ja sitä edeltävät elokuvat "Twilight – Houkutus" (2008), "Twilight – Uusikuu" (2009) ja "Twilight – Epäilys" (2010). Sen jatko-osa "Twilight – Aamunkoi, osa 2" sai ensi-iltansa vuonna 2012.
Houkutus
Elokuvan tuotanto alkoi vuoden 2008 helmikuussa, ja sen kuvaukset päättyivät saman vuoden toukokuussa. Elokuva kuvattiin pääasiassa Oregonin osavaltion Portlandissa ja sen lähiympäristössä. "Twilight – Houkutus" sai ensi-iltansa 21. marraskuuta 2008. Sen oli alun perin määrä saada ensi-iltansa kotimaassaan Yhdysvalloissa 12. joulukuuta 2008, mutta kuudennen Harry Potter -elokuvan "Puoliverisen prinssin" ensi-illan siirryttyä vuoden 2009 heinäkuuhun elokuva siirrettiin Potterin alkuperäiselle paikalle vuoden 2008 marraskuulle. Suomessa elokuva sai ensi-iltansa 2. tammikuuta 2009. Huhtikuuhun 2009 mennessä elokuva oli tuottanut yli 379 miljoonaa dollaria. "Twilight – Houkutuksen" tarina jatkuu vuoden 2009 elokuvassa "Twilight – Uusikuu", joka perustuu kirjasarjan toiseen osaan "Uuteenkuuhun".